# data[].attributes.headline
El Baltà participa per segon any en el programa europeu ERASMUS+. ✈️🌏📢 

# data[].attributes.subject
El Baltà participa per segon any en el programa europeu ERASMUS+. ✈️🌏📢 

# data[].attributes.body
Acabem la visita a l'escola Grundschule auf dem Süsteresch amb el "Karneval". Ha sigut molt bonic i divertit veure tot l'equip de l'escola i la canalla, disfressats per celebrar el carnestoltes. Han començat amb festa dintre les classes per després anar a la sala principal. Malauradament, ha plogut força, de manera que no han pogut fer la rua pel carrer i cap a la llar d'infants com estava previst; tanmateix, hem pogut continuar la festa dintre l'escola ballant, fent jocs amb els mestres i els alumnes i finalment, tothom cap a les seves aules i cap a casa.

Ens hem pogut acomiadar amb un somriure i un arreveure esperant que aquest contacte que hem creat amb l'escola de Schüttorf perduri durant molt de temps.

# data[].attributes.body
El divendres ens hem trobat amb una sorpresa a l'escola, té 4 potes i pèl d'ovella. Una companya va venir amb el seu gos i ens van explicar que aquest, estava fent un entrenament per poder estar més sovint a l'escola i poder donar suport a l'alumnat. Com donar suport a l'alumnat? doncs en termes de tranquil·litat, calma i aprenent, els alumnes, a tractar els animals.

L'entrenament del gos, es basarà en part, en l'aprenentatge de l'animal de mostrar-se calmat al voltant de la canalla, en la seguretat que no és un animal violent i està completament vacunat i també en la compenetració amb la propietària, que estarà amb ell a l'aula.

Per altra banda, els alumnes, podran beneficiar-se de tenir un animal a la vora, aprendre a controlar el nivell de soroll per no destorbar l'animal i molts altres avantatges.

Ara com ara és un programa pilot; tanmateix, sembla un programa emocionant i un canvi a l'escola i la seva connexió amb els animals.

# data[].attributes.body
Aquest matí hem assistit i hem donat un cop de mà als alumnes a una classe per preparar-se per la festa de Carnestoltes d'aquest dilluns vinent.

Els alumnes havíen de dibuixar, pintar, retallar i enganxar material fungible per decorar les seves aules.

# data[].attributes.headline
Classe de Química (Burg-Gymnasium Bad Bentheim) 

# data[].attributes.subject
Classe de Química (Burg-Gymnasium Bad Bentheim) 

# data[].attributes.body
Avui hem assistit a una classe de Química del nivell 12 (equivalent al 2n de batxillerat) de 90 minuts de durada.

Durant els primers 20 minuts el docent ha passat llista i ha presentat la pràctica de "Determinació experimental de l'entalpia molar de reacció dels ions de coure amb zinc".

Dins d'aquests primers minuts a l'aula els alumnes havien de fer uns càlculs per preparar la dissolució de sulfat de coure pentahidratat que farien reaccionar amb el zinc en pols.

A continuació durant 35 minuts els alumnes han fet la pràctica al laboratori de química que tenien ben al costat i finalment els darrers 35 minuts han servit per fer una reflexió conjunta de la pràctica i per què els alumnes puguin acabar de fer l'informe de la pràctica.

El què més m'ha agradat han sigut principalment dues coses:

1) Els alumnes tenen 2 franges de classe de 90 minuts a la setmana i 1 de 45 minuts. Això ho he trobat molt pràctic tant per fer exàmens com per fer pràctiques doncs molt sovint amb 60 minuts no en fas prou per fer-ho tant bé com voldries, aquests minuts extres són de molt agraïr.

2) També he trobat molt pràctic que el laboratori i l'aula de fer classe teòrica siguin veïnes, a més a més, en el laboratori hi havia dues regions ben diferenciades. Per una banda hi havia el magatzem i per l'altra hi havia l'espai habilitat per fer les pràctiques.

# data[].attributes.body
Una actualització de l'assaig d'ahir. Un petit vídeo de com ha anat el programa de ràdio. És tot un esdeveniment i els alumnes ho gaudeixen molt, tanmateix és un repte per a tothom, tant el mestres ( Frauke i Yannick) que ho guien, com els alumnes que hi participen.

# data[].attributes.body
Avui hem participat entre d'altres observacions, a 2 classes diferents, una d'anglès i a una tecnologia. En aquestes classes, hem pogut observar com treballava la classe dels Koalas i la classe dels Kängurus (cangur en alemany) respectivament. Ha sigut molt interessant veure com aborden aquests temes i personalment veure una classe d'anglès a Alemanya. En aquesta escola introdueixen l'anglès a partir de 3r, tot un canvi respecte a les escoles catalanes.

A tecnologia hem vist una activitat que donava llibertat als alumnes a treballar en parelles, grups o individualment. En aquesta activitat hi havia 3 tasques. El mestre anava dialogant amb l'alumnat sobre possible solucions als reptes.

# data[].attributes.attachment_link.description
Press question mark to see available shortcut keys

# data[].attributes.headline
Primer dia d'escola al Grundschule Auf Dem Süsteresch i programa de ràdio. 

# data[].attributes.subject
Primer dia d'escola al Grundschule Auf Dem Süsteresch i programa de ràdio. 

# data[].attributes.body
Hem assistit i observat diverses classes i ens hem començat a familiaritzar amb el funcionament d'aquestes. Hem vist que tenen una mini impremta, una habitació per fer Legos de molts tipus i uns programa de ràdio, entre d'altres temes.

Els alumnes preparen un petit programa de ràdio setmanal que fan per tota l'escola. Barregen alumnes de 3r i 4t i tothom prepara el seu guió amb les diverses parts del programa. Consells de lectura d'un llibre, el temps, entrevistes, i fins i tot bromes. Tot està pensat!!

http://suesteresch.de/

# data[].attributes.body
Una de les activitats més destacades és el "Fit for kids" on es reuneix tota l'escola després del primer pati per fer una mica de moviment amb música, liderat per un grup d'alumnes. Al centre el director de l'escola.

# data[].attributes.body
Arribats a Holanda, pas previ per visitar la bonica localitat de Schüttorf. Població a la Baixa Saxònia que ens acollirà durant uns quants dies.

# data[].attributes.body
En aquest àlbum podreu seguir el nostre viatge.

# data[].attributes.headline
Classe Biologia (Burg-Gymnasium Bad Bentheim)

# data[].attributes.subject
Classe Biologia (Burg-Gymnasium Bad Bentheim)

# data[].attributes.body
Després del primer pati hem assistit a una altra "classe doble" de 90 minuts amb alumnes de la "Klasse 12" també però aquest cop la classer era de Biologia.

La professora ha començat reapartint una prova escrita individual d'uns 20-30 minuts de durada i just després de recollir-la ha fet una revisió conjunta.

Seguidament han corregit oralment entre tots uns deures que havia posat fa 2 setmanes i finalment han treballat sobre "CRISPR CAS".

Per treballar sobre "CRISPR CAS" primerament han llegit un text en veu alta, després l'han comentat, a continuació han fet un exercici i l'han corregit en veu alta i per acabar la classe els hi ha posat un vídeo sobre el tema en qüestió.

El que que més ens ha agradat però ha estat poder comparar (parlant en anglès) amb els alumnes i la professora els dos sistemes educatius i adonar-nos que hi ha coses que traspassen fronteres com per exemple que en acabar la classe algun algun alumne es queixi a la professora que la prova havia estat massa difícil.

# data[].attributes.body
Aquí us passem una fotografia de les construccions que han fet usant peces de Kapla i fulls de dina 4. Són uns artistes.

# data[].attributes.headline
Classe de Física (Burg-Gymnasium Bad Bentheim) 

# data[].attributes.subject
Classe de Física (Burg-Gymnasium Bad Bentheim) 

# data[].attributes.body
Finalment he pogut assistir una classe de Física de la "Klasse 5" equivalent a un 5è de primària. En Carles per l'altra banda ha anat a una classe d'Anglès ja que és la seva especialitat.

Aquesta classe també era una "classe doble" de 90 minuts i era una classe especial per què era la primera classe de Física pels alumnes doncs a Alemanya la Física i la Química es reparteixen com a assignatures quatrimestrals ben diferenciades amb professors diferents per a cada una d'elles. És a dir, alguns alumnes havien començat el curs fent Química i avui començaven a fer Física fins a final de curs mentre altres alumnes feien el mateix però amb l'ordre invertit.

Tenint en compte aquestes circumstàncies, la professora ha aprofitat per assegurar bé el nom dels seus alumnes al passar llista, ha permès que els alumnes li fessin preguntes personals i responia sense vergonya, també ha fet una explicació exhaustiva de les normes de seguretat en el laboratori i a l'aula i ha explicat els criteris d'avaluació també detalladament.

A continuació ha convidat els alumnes a reflexionar sobre què tracta o estudia la Física i finalment ha combinat algun breu experiment magistral (Màquina de Windhurst) amb breus experiments amb fils de fibra òptica i amb unes joguines saltaires tal i com mostra la foto que he penjat en aquesta entrada.

El què més m'ha sorprès gratament és que els alumnes rebin la primera formació en Física i Química tant aviat en comparació amb casa nostra (5è de primària en contraposició a 2n d'ESO).

# data[].attributes.body
Hola! Doncs avui he assistit a una classe d'anglès d'alumnes de 18 anys en què feien la presentació d'un llibre que havien llegit. Aquesta presentació anava dirigida de cara als exàmens pre-universitaris o A-levels. El llibre del qual han parlat és el llibre d'Ian McEwan "Atonement", més conegut aquí com a Expiació. Ha estat una explicació, clara, extensa i detallada amb força preguntes per part de la professora, i molt ben presentada per les alumnes...i en anglès!!! En realitat ha sigut una experiència molt interessant i he gaudit molt; alhora m'ha donat ganes de rellegir el llibre o veure la pel·lícula un altre cop.

Us deixo l'enllaç d'on la podeu trobar. Finalment, he pogut compartir amb la Danielle (professora) punts de vista sobre el treball i aprenentatge amb Chat GPT, possibles col·laboracions de futur i l'institut.

Sabíeu que tenen les portes en les quals un no pot obrir des de fora com a mesura per evitar possibles incidents violents? m'ha deixat molt sorprès!

https://www.justwatch.com/es/buscar?q=atonement

# data[].attributes.body
El divendres vam tenir la fortuna de poder assistir a les portes obertes de l'escola. Podem dir que va ser un èxit i els docents van tenir molta feina per ensenyar tot el que fan a l'escola. A les aules van fer experiments, presentar l'habitació del Lego tot ensenyant la robòtica, l'espai d'art, distribució de les aules, parlar amb els docents, etc.

A la sala central oferien cafè i galetes mentre que al costat hi havia una aula amb el "Just Dance" per mantenir entretinguda la canalla més inquieta.

Parlant amb els mestres vam treure la impressió que estaven molt contents. Inicialment, els nens i nenes que venen aquí a l'escola venen del barri i del "Kindergarten" del costat, molt similar com a Catalunya. Al Fotos de Google podeu extreure una impressió general de com va anar.